|  |  |
| --- | --- |
| **סיכום ישיבת פורום אקדמי לקידום המחקר בחינוך הבלתי פורמלי** | |
| **תאריך:** | יום ה' ה-2 בפברואר 2017 |
| **מיקום:** | סמינר שיין, פתח תקווה |
| **נוכחים:** | משרד החינוך: **דני רוזנר**, מנהל מינהל חברה ונוער; **יפתח גיא**, סגן מנהל מינהל חברה ונוער; ד"ר **איתי אשר**, מ"מ המדען הראשי; **טליה נאמן**, מנהלת אגף תכנים, תכניות הכשרה והשתלמויות, מינהל חברה ונוער; **חנה שוורץ**, מנהלת חברה ונוער במחוז תל אביב, משרד החינוך. **איתן טימן,** מנהל האגף החברתי קהילתי תלמידים ונוער במינהל חברה ונוער; **מושיק כהן,** – מפקח ארצי, מנהל גף הכשרה, השתלמויות ופיתוח מקצועי, אגף של"ח וידה"א, מינהל חברה ונוער; **רות קנולר לוי**, ממונה ארצית פיתוח מקצועי, אגף תכנים, תכניות, מינהל חברה ונוער; **טלי כהן אורנשטיין**, אגף תכנים, תכניות, הכשרה והשתלמויות, מינהל חברה ונוער; **צפרית גרינברג**, אגף תכנים, תכניות, הכשרה והשתלמויות, מינהל חברה ונוער, רכזת הפורום.  מוסדות אקדמיים: **פרופ' זהבית גרוס**, ראש ההתמחות לניהול ופיתוח מערכות חינוך לא פורמליות באוניברסיטת בר אילן; **ד"ר אדם הישראלי**, מנהל היחידה למעורבות חברתית במכללת סמינר הקיבוצים; ד**"ר מנוחה כהן-אמיר**, ראש החוג לחינוך חברתי קהילתי, מכללת אפרתה; **ד"ר אסנת ניסנוב**, ראש החוג לחינוך חברתי קהילתי במכללת אורנים; **ד"ר מאיר מרגלית,** מנהל קמפוס ירושלים בבית הספר לחינוך וחברה, המכללה האקדמית אונו; **ד"ר חגית קליבנסקי,** מרצה בכירה במכללה האקדמית בית ברל. |
| **נעדרו:** | **ד"ר מירב סדי נקר**, ראש המסלול ללימודי חינוך בלתי פורמלי, מכללת בית ברל |
| **תפוצה** | נוכחים, נעדרים |
| **רשמה:** | צפרית גרינברג |

|  |  |
| --- | --- |
|  | **מטרת הפגישה** |
|  | **לבחון אילו שאלות מחקר מומלץ לקדם בתחום החינוך הבלתי פורמלי** |

|  |  |
| --- | --- |
|  | **תוכן הפגישה** |
|  | **פתיחה**  סקירת התובנות מהמחקר הקיים על תרומתו של החינוך הבלתי פורמלי, תהליכים שנעשו בתחום ומסלולי החינוך הבלתי פורמלי באקדמיה. |
|  | **נקודות עיקריות שעלו בדיון**   * האם החב"פ הוא דרך חיים או פרופסיה? * מהו ההבדל בין פרופסיה לבין מקצוע? * האם יש צורך בהסדרת החינוך הבלתי פורמלי או שרצוי שלא יהיו לו גבולות? * הגדרת החינוך הבלתי פורמלי כפעילות שיטתית מאורגנת שיש לה מטרות והמשתתף בה עושה זאת מבחירה לא מתיישבת עם העשייה של מינהל ח"ן בבית הספר. הפעילות בביה"ס היא פעילות חברתית ערכית שמשתמשת בפרקטיקות של חב"פ. * פעילויות חברתיות בבית הספר הן רק חלק מחינוך בלתי פורמלי, ומינהל ח"ן הוא גוף מוביל בתחום בביה"ס, אבל הוא אינו היחיד. * חינוך בלתי פורמלי הוא רחב, ומתקיים בקהילה לאוכלוסיות שונות ולא רק לבני נוער. רק בישראל מתייחסים לחב"פ בהקשר של נוער בלבד. * תפקיד הממשל הוא להיות רגולטור, מסייע ולתמוך כדי שיהיו תקציבים למחקר. צריך להציע שאלת מחקר גדולה ולחלק אותה לתת נושאים. * חשוב שתהיה מטריה אחת שתחתיה יכנסו כל העמותות והארגונים. הילד הוא אחד וצריך שפה אחת משותפת לכולם. * עודף חקיקה והסדרה יכולה לפגוע בפעילות הענפה המתקיימת היום בשדה החב"פ ושאינה קשורה למינהל ח"ן. מרוב רצון להסדיר ייתכן וגופים שונים, שעושים עבודה ראויה, לא יוכלו לפעול יותר. * אין היום מחקר על החב"פ בישראל, אך אין צורך במחקר ממפה, נערכו כבר מחקרים שעשו מיפוי בנושא (בר אילן ומכללת גורדון). נעשה מיפוי והושקעו כספים בסקרים ולא במחקרים. * מחקר שואל שאלת מחקר שבנויה על רקע תאורטי. צריך לשאול שאלות מחקר שיקדמו וישרתו את השטח באופן מעשי. |

|  |  |
| --- | --- |
|  | * תחום החינוך הבלתי פורמלי פחות מדובר ופחות נוכח בשיח המשרדי והאקדמי. * הפורום חשוב מכיוון שהמחקר בתחום מועט. אם יערכו יותר מחקרים זה ישרת את מינהל ח"ן ואת המשרד ברמה של קבלת החלטות. * מינהל חברה ונוער רואה עצמו כמי שאחראי על הבלתי פורמלי של הפורמלי (בביה"ס) ועל הפורמלי של הבלתי פורמלי (תנועות וארגוני נוער ועוד). * חשוב למינהל חברה ונוער כארגון הקובע מדיניות לראות את השדה הבלתי פורמלי במבט-על ולהשפיע עליו. |

|  | **הצעות לשאלות מחקר** |
| --- | --- |
|  | מהו מדד ההחזר על השקעה ROI – Return on Investment))? ומה ההשלכה של מדד זה על המדיניות? |
|  | מהי האפקטיביות למוביליות חברתיות ולצמצום פערים באמצעות החינוך הבלתי פורמלי? |
|  | מהו הקשר בין הבלתי פורמלי הבית ספרי לבין הבלתי פורמלי החוץ בית ספרי? (האם ההתנסות בב"פ הבית ספרי תגדיל את ההשתתפות בב"פ מחוץ לביה"ס?). |

|  | **החלטות להמשך** |
| --- | --- |
|  | הפורום יתכנס למפגש המשך בעוד חודש וחצי לחשיבה על נושאי מחקר ועידוד המחקר באמצעות מלגות לסטודנטים. קביעת מועד למפגש ­– טליה נאמן |
|  | הכנת הצעת מחיר לסקירת ספרות בנושא חינוך פורמלי בעולם – ד"ר איתי אשר |
|  | במפגש הבא יתקיים דיון הכנה לקראת כנס החינוך הבלתי פורמלי המתוכנן לעוד כשנה |
|  | מינהל חברה ונוער ישתתף באחד המושבים בכנס שמארגנת מכללת אפרתה |

| **מועד המפגש הבא** |
| --- |
|  |